Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 8555, del 24-05-2019 (2019/5277)

RESOLUCIÓ de 17 de maig de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8555

Data del DOGV
:   24-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5277

CVE


Data del document
:   17-05-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * [Vicepresidència i Conselleria d'Igualtat i Polítiques Inclusives](javascript:void(0))

RESOLUCIÓ de 17 de maig de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020. [2019/5277]  
  
Antecedents de fet  
I) Per Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives (DOGV 8467, 18.01.2019), es convoquen els acords d'acció concertada en matèria de serveis socials en el sector d'infància i adolescència per als anys 2019 i 2020, que té com a objecte específic concertar, d'acord amb les disponibilitats pressupostàries existents, els serveis que es detallen a continuació:  
a) Servei de centre d'acolliment residencial per a persones menors d'edat que es troben sota la guarda o tutela de la Generalitat.  
  
b) Servei de centre socioeducatiu per al compliment de mesures judicials.  
c) Servei de suport a l'emancipació i autonomia personal de joves extutelats/ades que hagen arribat a la majoria d'edat.  
d) Servei de punt de trobada familiar.  
e) Servei d'actuacions tècniques destinades a sol·licitants d'adopció i famílies adoptives.  
II) Les sol·licituds corresponents als expedients referits en l'annex I d'aquesta resolució compleixen els requisits que estableix l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, i també l'article 5 de l'annex I de la resolució de convocatòria, per a optar i accedir al règim d'acció concertada. Instruïts els expedientes i esmenades les sol·licituds, en data 28 de març de 2019 es va constituir la comissió d'avaluació prevista en les bases reguladores, per a examinar i valorar les sol·licituds presentades i elaborar la proposta de resolució en la qual es va determinar el nombre de centres i serveis a concertar amb cada entitat d'iniciativa social conforme al barem establit en l'article 10 (criteris de valoració d'entitats i serveis) de l'annex I de la resolució de convocatòria.  
  
III) L'article 12 de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per als anys 2019 i 2020, estableix que la comissió d'avaluació elevarà proposta motivada de resolució, tenint en compte els criteris objectius de valoració.  
  
IV) Quant a la data d'efectes de places a concertar, la comissió d'avaluació, d'acord amb les necessitats socials a atendre i les disponibilitats pressupostàries, determina:  
«A partir de l'1 de juny de 2019, per a l'ocupació de places en centres nous i ampliació en els que estan en funcionament, i l'aplicació de tots els criteris de la convocatòria dels acords d'acció concertada en matèria de serveis socials en el sector d'infància i adolescència per a tots aquells serveis i centres que ja s'estaven prestant amb anterioritat.»  
  
V) Existeix crèdit adequat i suficient per a l'adopció d'aquest acord, a càrrec del programa pressupostari 313.30, Infància i adolescència, capítol IV, codi S5234000, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2019, per un import de 59.226.176,93 euros.  
  
Fonaments de dret  
Primer. En l'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del sistema públic de serveis socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social, el finançament, accés i control de la qual siguen de la seua competència, ajustant-se al procediment i als requisits que preveu aquesta llei i la normativa sectorial que hi siga aplicable.  
Segon. El Decreto 181/2017, de 17 de novembre (DOGV 8197, 23.12.2017), del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, estableix les bases reguladores per al desenvolupament de l'acció concertada per a prestació de serveis socials.  
Tercer. La Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per als anys 2019 i 2020.  
  
Quart. És competent per a resoldre la persona titular de la Direcció General d'Infància i Adolescència, en els termes previstos en l'article 13 de la convocatòria.  
Cinqué. El pagament del cost del concert social es realitzarà en els termes establits en l'article 22 de la convocatòria de referència:  
«1. Amb caràcter general, el pagament del concert es realitzarà prèvia justificació per l'entitat concertada de la realització del servei. A aquest efecte, la conselleria competent en matèria de serveis socials tramitarà mensualment l'ordre de pagament del cost del concert social per centre o servei concertat, d'acord amb els mòduls econòmics fixats en els annexos de la convocatòria i el corresponent document de formalització, segons, si escau, les places efectivament ocupades i no ocupades durant el mes anterior.  
2. L'abonament del cost del concert s'efectuarà, mitjançant transferència bancària, al compte específic per a concerts socials designada per l'entitat corresponent.  
3. No obstant això, quan així es preveja en la llei de pressupostos de la Generalitat de l'exercici al qual corresponga la despesa i en el document de formalització del concert, el pagament corresponent a la mensualitat de desembre es lliurarà de forma anticipada amb una estimació de l'import, calculada a partir dels mòduls aplicables, i en el cas dels centres, d'una relació nominal de persones ateses i places no ocupades a data d'1 de desembre, sense perjudici de la regularització corresponent, que s'efectuarà en tot cas abans del 31 de gener de l'exercici següent, que implicarà l'exigència, si escau, de reintegrament de l'import indegudament percebut.»  
Sisé. El contingut de la resolució en relació amb els serveis concertats està regulat en l'article 1 de l'annex I de la resolució de la convocatòria i en el punt 1 dels annexos de condicions tècniques II, III, IV, V i VI, per la qual cosa és procedent determinar les places dels centres i serveis que són objecte de concert, en què s'estableix la reserva i ocupació de part o la totalitat de places, amb l'import de l'anualitat determinat per a cada centre o servei en funció del nombre de places concertades, el mòdul econòmic aplicable i nombre de dies de prestació del servei, recollit en l'annex I d'aquesta proposta de resolució. Així mateix, en l'annex II es recullen les places i serveis oferits per entitats d'iniciativa social, que és procedent denegar, motivant-ne la causa.  
  
Per tot això, conforme al que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada i el concert de serveis i places de centres d'atenció social en el sector d'infància i adolescència, que consten en l'annex I d'aquesta resolució, amb la identificació de l'entitat titular, CIF, tipologia de programa o recurs, nombre de places concertades i import de les anualitats de 2019 i 2020.  
L'aprovació de la concessió de concerts socials per a l'any 2019, per un import total de 38.994.181,82 euros, s'efectua a càrrec del crèdit consignat en el programa pressupostari 313.30, Infància i adolescència, capítol IV, aplicació pressupostària S5234 (Gestió de polítiques d'infància i adolescència).  
L'aprovació de la concessió de concerts socials per a l'any 2020, per un import total de 68.386.336,55 euros, s'efectua a càrrec del crèdit consignat en el programa pressupostari 313.30, Infància i adolescència, capítol IV, aplicació pressupostària S5234, «Gestió de polítiques d'infància i adolescència».  
La concertació de serveis i places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de l'annex I de la resolució de convocatòria.  
A aquest efecte, es requereix a les entitats que figuren en l'annex I d'aquesta resolució perquè, d'acord amb el que s'estableix en l'article 17 de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives(DOGV 8467, 18.01.2019), per la qual es convoquen els acords d'acció concertada en matèria de serveis socials en el sector d'infància i adolescència per als anys 2019 i 2020, aporten en un termini de 10 dies la documentació següent:  
  
a) La fitxa d'alta de domiciliació bancària, segons model establit, en format electrònic i signada digitalment.  
b) L'últim rebut de l'impost d'activitats econòmiques corresponent al centre o servei o document que acredite la seua exempció.  
c) L'últim rebut de pagament de prima d'assegurança que cobrisca la responsabilitat civil, així com les contingències derivades per invalidesa i defunció en cas d'accident de les persones usuàries.  
Així mateix, si no s'haguera subscrit amb anterioritat, l'autorització a la Conselleria perquè aquesta obtinga de forma directa, a través de certificats telemàtics, l'acreditació del compliment d'obligacions tributàries i de Seguretat Social.  
Els concerts socials que se subscriguen tindran una durada que s'inicia l'1 de juny de 2019 i finalitza el dia 31 de desembre de 2020, sense perjudici de la seua possible pròrroga.  
  
Segon  
Desestimar parcialment i denegar a les entitats d'iniciativa social i centres que consten en l'annex II d'aquesta resolució el nombre de places oferides que s'hi indiquen, per les causes que així mateix hi apareixen relacionades.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que es preveu en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà de la seua notificació, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 17 de maig de 2019.- La vicepresidenta del Consell i consellera d'Igualtat i Polítiques Inclusives, p. d., la directora general d'Infància i Adolescència: Rosa Josefa Molero Mañes.



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 8555, del 24-05-2019 (2019/5277)

RESOLUCIÓN de 17 de mayo de 2019, de la Vicepresidencia y Conselleria de Igualdad y Políticas Inclusivas, por la que se resuelve el procedimiento de selección de solicitudes de entidades de iniciativa social para acogerse al régimen de acuerdos de acción concertada en materia de servicios sociales en el sector de infancia y adolescencia para los años 2019 y 2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   8555

Fecha DOGV
:   24-05-2019

Sección del DOGV
:   III. ACTOS ADMINISTRATIVOS - C) OTROS ASUNTOS

Número del documento
:   2019/5277

CVE


Fecha del documento
:   17-05-2019

Organismo emisor
:   Vicepresidencia y Conselleria de Igualdad y Políticas Inclusivas

Tipo de documento
:   Resolución

Corrección de errores

Análisis jurídico

 Descriptores 

:   * [Vicepresidencia y Conselleria de Igualdad y Políticas Inclusivas](javascript:void(0))

RESOLUCIÓN de 17 de mayo de 2019, de la Vicepresidencia y Conselleria de Igualdad y Políticas Inclusivas, por la que se resuelve el procedimiento de selección de solicitudes de entidades de iniciativa social para acogerse al régimen de acuerdos de acción concertada en materia de servicios sociales en el sector de infancia y adolescencia para los años 2019 y 2020. [2019/5277]



Descargar el documento en formato PDF

Descargar los metadatos en formato XML